CELEX: 32018R1660
Language: fi
Date: 2018-11-07 00:00:00
Title: Komission täytäntöönpanoasetus (EU) 2018/1660, annettu 7 päivänä marraskuuta 2018, erityisten edellytysten asettamisesta tiettyjen muiden kuin eläinperäisten elintarvikkeiden tuonnille tietyistä kolmansista maista torjunta-ainejäämien aiheuttaman kontaminaatioriskin vuoksi sekä asetuksen (EY) N:o 669/2009 muuttamisesta ja täytäntöönpanoasetuksen (EU) N:o 885/2014 kumoamisesta (ETA:n kannalta merkityksellinen teksti.)

8.11.2018   
               
               
                  FI
               
               
                  Euroopan unionin virallinen lehti
               
               
                  L 278/7
               
            
         KOMISSION TÄYTÄNTÖÖNPANOASETUS (EU) 2018/1660,
         annettu 7 päivänä marraskuuta 2018,
         erityisten edellytysten asettamisesta tiettyjen muiden kuin eläinperäisten elintarvikkeiden tuonnille tietyistä kolmansista maista torjunta-ainejäämien aiheuttaman kontaminaatioriskin vuoksi sekä asetuksen (EY) N:o 669/2009 muuttamisesta ja täytäntöönpanoasetuksen (EU) N:o 885/2014 kumoamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
         ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 15 artiklan 5 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 178/2002 53 artiklassa säädetään mahdollisuudesta toteuttaa kolmannesta maasta tuotuja elintarvikkeita ja rehuja koskevia asianmukaisia unionin kiireellisiä toimenpiteitä kansanterveyden, eläinten terveyden tai ympäristön suojelemiseksi, kun on ilmeistä, että kyseisistä elintarvikkeista ja rehuista aiheutuu todennäköisesti vakava riski ihmisten terveydelle ja eläinten terveydelle, eikä tällaista riskiä voida tyydyttävällä tavalla hallita yksittäisten jäsenvaltioiden toteuttamilla toimenpiteillä. Tällainen unionin kiireellinen toimenpide voi olla tuontia koskevien erityisten edellytysten asettaminen kyseessä oleville tuotteille.
                  
               
                     (2)
                  
                  
                     Komission asetuksessa (EY) N:o 669/2009 (3) säädetään kyseisen asetuksen liitteessä I lueteltujen muiden kuin eläinperäisten rehujen ja elintarvikkeiden tuonnin asettamisesta tehostettuun viralliseen valvontaan. Turkista peräisin olevat viininlehdet sekä Vietnamista peräisin olevat pitaijat on mainittu kyseisessä liitteessä, minkä vuoksi niihin sovelletaan tehostettua virallista valvontaa.
                  
               
                     (3)
                  
                  
                     Jäsenvaltioiden asetuksen (EY) N:o 669/2009 mukaisesti suorittaman virallisen valvonnan tulokset, asetuksella (EY) N:o 178/2002 perustetun elintarvikkeita ja rehuja koskevan nopean hälytysjärjestelmän kautta saaduista ilmoituksista peräisin olevat tiedot, komission tarkastuskertomukset, kolmansilta mailta saadut raportit sekä komission, jäsenvaltioiden ja Euroopan elintarviketurvallisuusviranomaisen keskinäinen tiedonvaihto osoittavat, että Euroopan parlamentin ja neuvoston asetuksessa (EY) N:o 396/2005 (4) säädettyjä torjunta-ainejäämien enimmäismääriä koskevien vaatimusten täyttymättä jääminen on jatkuvaa ja yleistä, kun on kyse Turkista peräisin olevista viininlehdistä. Unionin rajoilla on lisätty tarkastusten tiheyttä, mutta tilanteessa ei silti ole havaittu parannuksia.
                  
               
                     (4)
                  
                  
                     Jäsenvaltioiden asetuksen (EY) N:o 669/2009 mukaisesti suorittaman virallisen valvonnan tulokset osoittavat, että asetuksessa (EY) N:o 396/2005 säädettyjä torjunta-ainejäämien enimmäismääriä koskevien vaatimusten täyttymättä jääminen on jatkuvaa ja yleistä, kun on kyse Vietnamista peräisin olevista pitaijoista. Komission Vietnamissa maaliskuussa 2017 tekemässä tarkastuksessa, jossa arvioitiin Euroopan unionin alueelle vietäväksi tarkoitetuissa kasviperäisissä elintarvikkeissa olevien torjunta-aineiden valvontaa, todettiin lisäksi, että unioniin vietäville elintarvikkeille ei ole tehokasta virallista torjunta-aineiden valvontajärjestelmää ja että viranomaiset eivät pysty varmistamaan, että vietnamilaiset tuotteet noudattavat torjunta-ainejäämien enimmäismääriä koskevia vaatimuksia.
                  
               
                     (5)
                  
                  
                     Tämä osoittaa, että Turkista peräisin olevien viininlehtien ja Vietnamista peräisin olevien pitaijojen tuonti aiheuttaa todennäköisesti vakavan terveysriskin, eikä tällaista riskiä voida tyydyttävällä tavalla hallita tällä hetkellä käytössä olevilla toimenpiteillä. Sen vuoksi on tarpeen ottaa käyttöön erityisiä edellytyksiä Turkista peräisin olevien viininlehtien ja Vietnamista peräisin olevien pitaijojen tuonnille.
                  
               
                     (6)
                  
                  
                     Intiasta peräisin olevien curryn lehtien tuontia koskevat tällä hetkellä erityisehdot, joista on säädetty komission täytäntöönpanoasetuksessa (EU) N:o 885/2014 (5). Elintarvikkeita ja rehuja koskevan nopean hälytysjärjestelmän kautta saaduista ilmoituksista peräisin olevien tietojen sekä jäsenvaltioiden asetuksen (EU) N:o 885/2014 mukaisesti suorittaman virallisen valvonnan tulosten perusteella tämän tuotteen tuontia koskevat erityisehdot olisi pidettävä voimassa, koska vaatimusten täyttymättä jääminen on jatkuvaa ja yleistä.
                  
               
                     (7)
                  
                  
                     Sen vuoksi on aiheellista vaatia, että Intiasta peräisin olevien curryn lehtien, Turkista peräisin olevien viininlehtien ja Vietnamista peräisin olevien pitaijojen osalta suoritetaan virallista valvontaa, mukaan lukien näytteenotto ja analysointi, ennen niiden vientiä unioniin, millä varmistetaan, että nämä tuotteet ovat niitä koskevien lakisääteisten vaatimusten mukaisia. Kaikkien näiden tuotteiden lähetysten mukana olisi oltava terveystodistus, jossa todetaan, että tuotteista on otettu näytteet komission direktiivin 2002/63/EY (6) mukaisesti.
                  
               
                     (8)
                  
                  
                     Jotta varmistettaisiin, että Intiasta peräisin olevissa curryn lehdissä, Turkista peräisin olevissa viininlehdissä ja Vietnamista peräisin olevissa pitaijoissa ja kaikkien näiden pinnalla olevia torjunta-ainejäämiä koskevat, tuonnin yhteydessä tapahtuvat tarkastukset on järjestetty tehokkaasti ja että ne ovat riittävän yhdenmukaisia unionin tasolla, tässä asetuksessa on aiheellista säätää valvontamenettelyistä, jotka vähintään vastaavat asetuksessa (EY) N:o 669/2009 säädettyjä menettelyitä.
                  
               
                     (9)
                  
                  
                     Asiakirjoja koskevien vaatimusten noudattamatta jättämisen erityisluonteen vuoksi on aiheellista vahvistaa säännöt toimille, joita toteutetaan, jos lähetyksen mukana ei ole näytteenoton ja analysoinnin tuloksia ja terveystodistusta tai jos kyseiset tulokset tai kyseinen terveystodistus eivät täytä tässä asetuksessa säädettyjä vaatimuksia.
                  
               
                     (10)
                  
                  
                     Asetuksessa (EY) N:o 882/2004 edellytetään, että toimivaltaiset viranomaiset ilmoittavat komissiolle ja muille jäsenvaltioille hylkäämisistä rajatarkastuksissa. Torjunta-aineiden osalta on aiheellista selventää, että jos toimivaltainen viranomainen hylkää tämän asetuksen luetteloon sisältyvän elintarvikkeen erän, edellä mainittu ilmoitus olisi tehtävä, jos asetuksessa (EY) N:o 396/2005 vahvistettua jäämien enimmäismäärää ei ole noudatettu, riippumatta siitä, ylittyykö akuutin altistumisen viiteannos.
                  
               
                     (11)
                  
                  
                     Tämän asetuksen soveltamisalaan kuuluvien tuotteiden jatkuvaa riskinarviointia varten tarvittavan tiedon kerääminen ja käytössä olevien toimenpiteiden mukauttaminen tarpeen mukaan edellyttää, että jäsenvaltiot toimittavat komissiolle puolivuosittain kertomuksen kaikista tämän asetuksen nojalla tehtyjen virallisten tarkastusten analysointituloksista. Eräät jäsenvaltiot rekisteröivät tiettyjä muita kuin eläinperäisiä rehuja ja elintarvikkeita koskevan yhteisen tuloasiakirjan oma-aloitteisesti komission päätöksillä 2003/24/EY (7) ja 2004/292/EY (8) perustettuun Traces-järjestelmään, jolloin komissio saa tietoa tuotujen lähetysten määrästä sekä tässä asetuksessa säädettyjen tarkastusten tuloksista. Raportointivelvollisuuden olisi sen vuoksi katsottava täyttyvän silloin, kun jäsenvaltiot rekisteröivät tämän asetuksen mukaisesti myönnetyt yhteiset tuloasiakirjat Traces-järjestelmään.
                  
               
                     (12)
                  
                  
                     Tässä asetuksessa säädettyjä toimenpiteitä olisi tarkasteltava uudelleen 31 päivään lokakuuta 2019 mennessä sen arvioimiseksi, ovatko ne edelleen tarpeellisia.
                  
               
                     (13)
                  
                  
                     Tämän asetuksen mukaisen virallisen valvonnan järjestämiseen olisi oltava riittävät varat. Lähetyksistä vastuussa olevien elintarvikealan toimijoiden olisi sen vuoksi vastattava virallisesta valvonnasta aiheutuvista kustannuksista.
                  
               
                     (14)
                  
                  
                     Sovellettavien sääntöjen avoimuuden ja johdonmukaisuuden vuoksi kaikki Intiasta peräisin olevien curryn lehtien, Turkista peräisin olevien viininlehtien ja Vietnamista peräisin olevien pitaijojen tuontia koskevat erityiset edellytykset torjunta-ainejäämien esiintymisen osalta olisi vahvistettava tässä asetuksessa. Tästä syystä Turkista peräisin olevia viininlehtiä ja Vietnamista peräisin olevia pitaijoja koskevat kohdat olisi poistettava asetuksen (EY) N:o 669/2009 liitteestä I, ja Intiasta peräisin olevia curryn lehtiä koskeva täytäntöönpanoasetus (EU) N:o 885/2014 olisi kumottava.
                  
               
                     (15)
                  
                  
                     Toimijoille olisi annettava riittävästi aikaa mukauttaa toimintaansa tässä asetuksessa säädettyjen vaatimusten mukaiseksi, minkä vuoksi asetusta olisi sovellettava 8 päivästä joulukuuta 2018 alkaen. Oikeusvarmuuden vuoksi on aiheellista säätää, että siirtymäkauden aikana jäsenvaltioiden olisi sallittava Turkista peräisin olevia viininlehtiä, Vietnamista peräisin olevia pitaijoja tai Intiasta peräisin olevia curryn lehtiä sisältävien lähetysten tuonti, jos ne ovat lähteneet alkuperämaasta tai lähetysmaasta, jos kyseinen maa ei ole sama kuin alkuperämaa, ennen 8 päivää joulukuuta 2018 edellyttäen, että kyseiset lähetykset täyttävät asetuksen (EU) N:o 669/2009 7 päivänä joulukuuta 2018 voimassa olleet vaatimukset sekä täytäntöönpanoasetuksen (EU) N:o 885/2014 vaatimukset.
                  
               
                     (16)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Soveltamisala
            
               1.   Tätä asetusta sovelletaan liitteessä I lueteltujen muiden kuin eläinperäisten elintarvikkeiden lähetyksiin.
               Tätä asetusta sovelletaan myös koostettuihin elintarvikkeisiin, jotka sisältävät liitteessä I lueteltuja elintarvikkeita enemmän kuin 20 prosenttia.
            
            
               2.   Tätä asetusta ei sovelleta sellaisten elintarvikkeiden lähetyksiin, jotka on tarkoitettu yksityishenkilölle yksinomaan henkilökohtaiseen kulutukseen ja käyttöön. Epävarmoissa tapauksissa todistustaakka on lähetyksen vastaanottajalla.
            
         
         
            2 artikla
            Määritelmät
            Tässä asetuksessa sovelletaan asetuksen (EY) N:o 178/2002 2 ja 3 artiklassa sekä asetuksen (EY) N:o 882/2004 2 artiklassa vahvistettuja määritelmiä.
            Lisäksi sovelletaan asetuksen (EY) N:o 669/2009 3 artiklan a alakohdassa säädettyä yhteisen tuloasiakirjan sekä b alakohdassa säädettyä nimetyn saapumispaikan määritelmää.
            Tässä asetuksessa ’lähetyksellä’ tarkoitetaan direktiivissä 2002/63/EY määriteltyä ’erää’.
            Tämän asetuksen 11 artiklan 3 kohdassa sovelletaan asetuksessa (EY) N:o 396/2005 vahvistettuja määritelmiä.
         
         
            3 artikla
            Tuonti unioniin
            Edellä 1 artiklan 1 kohdassa tarkoitettujen elintarvikkeiden lähetykset voidaan tuoda unioniin ainoastaan tässä asetuksessa säädettyjä menettelyjä noudattaen.
            Tällaiset lähetykset voivat tulla unioniin ainoastaan nimetyn saapumispaikan kautta.
         
         
            4 artikla
            Näytteenoton ja analysoinnin tulokset
            
               1.   Edellä 1 artiklan 1 kohdassa tarkoitettujen elintarvikkeiden jokaisen lähetyksen mukana on oltava liitteessä I tarkoitetun alkuperämaan tai sen kolmannen maan, josta lähetys lähetetään, jos kyseinen maa ei ole sama kuin alkuperämaa, toimivaltaisten viranomaisten toteuttamien näytteenoton ja analysoinnin tulokset, jotka osoittavat niiden olevan torjunta-ainejäämien enimmäismääriä koskevan unionin lainsäädännön mukaisia.
            
            
               2.   Edellä 1 kohdassa tarkoitettu näytteenotto on suoritettava direktiivin 2002/63/EY mukaisesti.
            
            
               3.   Edellä 1 kohdassa tarkoitettu analysointi on tehtävä standardin ISO/IEC 17025 (Testaus- ja kalibrointilaboratorioiden pätevyys. Yleiset vaatimukset) mukaisesti akkreditoidussa laboratoriossa.
            
         
         
            5 artikla
            Terveystodistus
            
               1.   Edellä 1 artiklan 1 kohdassa tarkoitettujen elintarvikkeiden lähetysten mukana on oltava liitteessä II esitetyn mallin mukaisen terveystodistuksen alkuperäiskappale.
            
            
               2.   Terveystodistuksen on oltava alkuperämaan tai sen maan, josta lähetys lähetetään, jos kyseinen maa ei ole sama kuin alkuperämaa, toimivaltaisen viranomaisen täyttämä, allekirjoittama ja vahvistama.
            
            
               3.   Terveystodistus on laadittava jollakin sen jäsenvaltion, jossa nimetty saapumispaikka sijaitsee, virallisella kielellä. Jäsenvaltio voi kuitenkin suostua siihen, että terveystodistukset laaditaan jollakin toisella unionin virallisella kielellä.
            
            
               4.   Terveystodistus on annettava ennen kuin lähetys, jota se koskee, poistuu terveystodistuksen antavan toimivaltaisen viranomaisen valvonnasta.
            
            
               5.   Terveystodistus on voimassa vain neljä kuukautta sen antamispäivästä.
            
            
               6.   Alkuperäinen terveystodistus on esitettävä nimetyn saapumispaikan toimivaltaisille viranomaisille, jotka säilyttävät sen.
            
         
         
            6 artikla
            Tunnistetiedot
            Jokainen 1 artiklan 1 kohdassa tarkoitettujen elintarvikkeiden lähetys on yksilöitävä tunnistuskoodilla, joka vastaa 4 artiklassa tarkoitetuissa näytteenoton ja analysoinnin tuloksissa ja 5 artiklassa tarkoitetussa terveystodistuksessa olevaa tunnistuskoodia. Jokainen lähetykseen kuuluva yksittäinen pussi tai muu pakkaus on merkittävä kyseisellä tunnistuskoodilla.
         
         
            7 artikla
            Ennakkoilmoitus lähetyksistä
            
               1.   Elintarvikealan toimijoiden tai niiden edustajien on annettava nimetyn saapumispaikan toimivaltaisille viranomaisille ennakkoilmoitus 1 artiklan 1 kohdassa tarkoitettujen elintarvikkeiden lähetysten fyysisen saapumisen arvioidusta päivämäärästä ja kellonajasta sekä lähetyksen luonteesta.
            
            
               2.   Ennakkoilmoitusta varten elintarvikealan toimijoiden tai niiden edustajien on täytettävä yhteisen tuloasiakirjan (CED) osa I ja toimitettava kyseinen asiakirja nimetyn saapumispaikan toimivaltaisille viranomaisille vähintään yksi työpäivä ennen lähetyksen fyysistä saapumista.
            
            
               3.   Yhteisen tuloasiakirjan täyttämiseksi tämän asetuksen mukaisesti elintarvikealan toimijoiden tai niiden edustajien on otettava huomioon asetuksen (EY) N:o 669/2009 liitteessä II yhteisen tuloasiakirjan osalta vahvistetut ohjeet.
            
         
         
            8 artikla
            Virallinen valvonta
            
               1.   Nimetyn saapumispaikan toimivaltaisten viranomaisten on tarkastettava 1 artiklan 1 kohdassa tarkoitettujen elintarvikkeiden jokaisen lähetyksen asiakirjat sen varmistamiseksi, että lähetys on 4 ja 5 artiklassa säädettyjen vaatimusten mukainen.
            
            
               2.   Jäsenvaltioiden on tehtävä lähetyksille tunnistustarkastukset ja fyysiset tarkastukset, mukaan lukien näytteenotto ja analysointi, asetuksen (EY) N:o 669/2009 8 artiklan 1 kohdan, 9 artiklan ja 19 artiklan mukaisesti tämän asetuksen liitteessä I vahvistetulla tiheydellä.
            
            
               3.   Kun tarkastukset on tehty, toimivaltaisten viranomaisten on
               
                           a)
                        
                        
                           täytettävä yhteisen tuloasiakirjan osan II asiaankuuluvat kohdat;
                        
                     
                           b)
                        
                        
                           liitettävä tämän artiklan 2 kohdan mukaisesti tehdyn näytteenoton ja analysoinnin tulokset yhteiseen tuloasiakirjaan;
                        
                     
                           c)
                        
                        
                           annettava CED-viitenumero ja kirjattava se yhteiseen tuloasiakirjaan;
                        
                     
                           d)
                        
                        
                           leimattava ja allekirjoitettava yhteisen tuloasiakirjan alkuperäiskappale;
                        
                     
                           e)
                        
                        
                           otettava allekirjoitetusta ja leimatusta yhteisestä tuloasiakirjasta jäljennös ja säilytettävä se.
                        
                     
            
               4.   Nimetyn saapumispaikan toimivaltaisten viranomaisten on annettava lähetyksestä vastuussa olevalle toimijalle oikeaksi todistettu jäljennös terveystodistuksesta tai, jos lähetys on jaettu osiin, erilliset oikeaksi todistetut jäljennökset terveystodistuksesta.
            
            
               5.   Yhteisen tuloasiakirjan alkuperäiskappaleen on oltava lähetyksen mukana sen kuljetuksen ajan, kunnes lähetys luovutetaan vapaaseen liikkeeseen.
            
         
         
            9 artikla
            Lähetyksen jakaminen osiin
            
               1.   Lähetys voidaan jakaa osiin vasta sen jälkeen, kun kaikki viralliset tarkastukset on tehty ja toimivaltaiset viranomaiset ovat täyttäneet yhteisen tuloasiakirjan kokonaisuudessaan 8 artiklan mukaisesti.
            
            
               2.   Jos lähetys jaetaan osiin jälkeenpäin, kunkin osan mukana on oltava oikeaksi todistettu jäljennös yhteisestä tuloasiakirjasta kuljetuksen ajan vapaaseen liikkeeseen luovutukseen asti.
            
         
         
            10 artikla
            Luovutus vapaaseen liikkeeseen
            Lähetysten luovutus vapaaseen liikkeeseen edellyttää, että elintarvikealan toimijat tai niiden edustajat esittävät tulliviranomaisille yhteisen tuloasiakirjan, jonka toimivaltainen viranomainen on asianmukaisesti täyttänyt, kun kaikki viralliset tarkastukset on tehty. Tulliviranomaiset saavat luovuttaa lähetyksen vapaaseen liikkeeseen ainoastaan, jos toimivaltaisen viranomaisen myönteinen päätös esitetään yhtenäisen tuloasiakirjan osassa II olevassa ruudussa 14 ja yhtenäisessä tuloasiakirjassa on allekirjoitus osassa II olevassa ruudussa 21.
         
         
            11 artikla
            Vaatimusten noudattamatta jättäminen
            
               1.   Jos 8 artiklan mukaisesti toteutetussa virallisessa valvonnassa todetaan, että asiaankuuluvaa unionin lainsäädäntöä, mukaan lukien tätä asetusta, ei ole noudatettu, toimivaltaisen viranomaisen on täytettävä yhteisen tuloasiakirjan osa III ja toteutettava asetuksen (EY) N:o 882/2004 19, 20 ja 21 artiklan mukaiset toimet.
            
            
               2.   Jos lähetyksen mukana ei ole sekä 4 artiklassa tarkoitettuja näytteenoton ja analysoinnin tuloksia että 5 artiklassa tarkoitettua terveystodistusta tai jos kyseiset tulokset tai kyseinen terveystodistus eivät täytä tässä asetuksessa säädettyjä vaatimuksia, lähetystä ei saa tuoda unioniin ja se on lähettävä takaisin unionin ulkopuolelle tai hävitettävä.
            
            
               3.   Jos nimetyn saapumispaikan toimivaltainen viranomainen ei salli 1 artiklan 1 kohdassa tarkoitettujen elintarvikkeiden lähetyksen tuontia siksi, että asetuksessa (EY) N:o 396/2005 säädettyä jäämien enimmäismäärää ei ole noudatettu, sen on välittömästi tiedotettava rajatarkastuksessa hylätystä tuotteesta asetuksen (EY) N:o 882/2004 19 artiklan 3 kohdan mukaisesti.
            
         
         
            12 artikla
            Kertomukset
            
               1.   Jäsenvaltioiden on toimitettava komissiolle puolivuosittain kutakin vuosipuolikasta seuraavan kuukauden loppuun mennessä kertomus kaikista elintarvikelähetyksille tämän asetuksen nojalla tehdyn virallisen valvonnan analyysituloksista.
               Kertomuksessa on ilmoitettava seuraavat tiedot:
               
                           a)
                        
                        
                           tuotujen lähetysten lukumäärä;
                        
                     
                           b)
                        
                        
                           niiden lähetysten lukumäärä, joista on otettu näyte analysointia varten;
                        
                     
                           c)
                        
                        
                           edellä 8 artiklan 2 kohdassa säädettyjen tarkastusten tulokset.
                        
                     
            
               2.   Edellä 1 kohdassa säädettyjen raportointivelvoitteiden on katsottava täyttyvän, kun jäsenvaltiot kirjaavat oman maansa toimivaltaisten viranomaisten antamat yhteiset tuloasiakirjat Traces-järjestelmään tämän asetuksen mukaisesti.
            
         
         
            13 artikla
            Uudelleentarkastelu
            Tätä asetusta tarkastellaan uudelleen ennen 31 päivää lokakuuta 2019.
         
         
            14 artikla
            Kustannukset
            Lähetyksestä vastuussa olevat elintarvikealan toimijat vastaavat kaikista kustannuksista, jotka aiheutuvat virallisesta valvonnasta, kuten näytteenotosta, analysoinnista, varastoinnista ja mahdollisista vaatimustenvastaisuuden johdosta toteutetuista toimenpiteistä.
         
         
            15 artikla
            Komission asetuksen (EU) N:o 669/2009 muuttaminen
            Muutetaan asetuksen (EY) N:o 669/2009 liite I seuraavasti:
            
                        a)
                     
                     
                        Poistetaan Turkkia koskevista tiedoista kohta, jossa mainitaan ”Viininlehdet”;
                     
                  
                        b)
                     
                     
                        Poistetaan Vietnamia koskevista tiedoista kohta, jossa mainitaan ”Pitaijat”.
                     
                  
         
            16 artikla
            Kumoaminen
            Kumotaan täytäntöönpanoasetus (EU) N:o 885/2014.
         
         
            17 artikla
            Siirtymätoimenpiteet
            Jäsenvaltioiden on kolmen kuukauden ajan tämän asetuksen voimaantulosta sallittava edelleen sellaisten Intiasta peräisin olevia curryn lehtiä sisältävien lähetysten tuonti, jotka ovat ennen 8 päivää joulukuuta 2018 lähteneet alkuperämaasta tai lähetysmaasta, jos kyseinen maa ei ole sama kuin alkuperämaa, edellyttäen, että nämä lähetykset täyttävät täytäntöönpanoasetuksen (EU) N:o 885/2014 määräykset.
            Jäsenvaltioiden on kolmen kuukauden ajan tämän asetuksen voimaantulosta sallittava edelleen sellaisten Turkista peräisin olevia viininlehtiä tai Vietnamista peräisin olevia pitaijoja sisältävien lähetysten tuonti, jotka ovat ennen 8 päivää joulukuuta 2018 lähteneet alkuperämaasta tai lähetysmaasta, jos kyseinen maa ei ole sama kuin alkuperämaa, edellyttäen, että nämä lähetykset täyttävät asetuksen (EU) N:o 669/2009 7 päivänä joulukuuta 2018 voimassa olleet vaatimukset.
         
         
            18 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 8 päivästä joulukuuta 2018.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä marraskuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 31, 1.2.2002, s. 1.
         
            (2)  EUVL L 165, 30.4.2004, s. 1.
         
            (3)  Komission asetus (EY) N:o 669/2009, annettu 24 päivänä heinäkuuta 2009, Euroopan parlamentin ja neuvoston asetuksen (EY) N:o 882/2004 täytäntöönpanosta tiettyjen muiden kuin eläinperäisten rehujen ja elintarvikkeiden tuontia koskevan tehostetun virallisen valvonnan osalta ja päätöksen 2006/504/EY muuttamisesta (EUVL L 194, 25.7.2009, s. 11).
         
            (4)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).
         
            (5)  Komission täytäntöönpanoasetus (EU) N:o 885/2014, annettu 13 päivänä elokuuta 2014, okran ja curryn lehtien tuontiin Intiasta sovellettavista erityisehdoista ja täytäntöönpanoasetuksen (EU) N:o 91/2013 kumoamisesta (EUVL L 242, 14.8.2014, s. 20).
         
            (6)  Komission direktiivi 2002/63/EY, annettu 11 päivänä heinäkuuta 2002, yhteisön näytteenottomenettelyistä kasvi- ja eläinperäisten tuotteiden torjunta-ainejäämien virallisessa tarkastuksessa ja direktiivin 79/700/ETY kumoamisesta (EYVL L 187, 16.7.2002, s. 30).
         
            (7)  Komission päätös 2003/24/EY, tehty 30 päivänä joulukuuta 2002, yhdennetyn eläinlääkinnällisen tietojärjestelmän kehittämisestä (EYVL L 8, 14.1.2003, s. 44).
         
            (8)  Komission päätös 2004/292/EY, tehty 30 päivänä maaliskuuta 2004, Traces-järjestelmän käyttöönotosta ja päätöksen 92/486/ETY muuttamisesta (EUVL L 94, 31.3.2004, s. 63).
      
      
         
            LIITE I
            
               Muut kuin eläinperäiset elintarvikkeet, joiden tuontiin Euroopan unioniin sovelletaan erityisiä edellytyksiä
            
            
                        Elintarvike (käyttötarkoitus)
                     
                     
                        CN-koodi (1)
                        
                     
                     
                        Taric-alanimike
                     
                     
                        Alkuperämaa
                     
                     
                        Vaara
                     
                     
                        Fyysisten ja tunnistustarkastusten tiheys (%) tuonnissa
                     
                  
                        Pitaijat
                        
                           
                              (Elintarvikkeet – tuoreet tai jäähdytetyt)
                           
                        
                     
                     
                        ex 0810 90 20 
                     
                     
                        10 
                     
                     
                        Vietnam (VN)
                     
                     
                        Asetuksen (EY) N:o 396/2005 29 artiklan 2 kohdan mukaisesti hyväksytyssä valvontaohjelmassa lueteltujen torjunta-aineiden jäämät (torjunta-aineita seurattava ainoastaan kasviperäisissä tuotteissa tai niiden pinnalla) (2) sekä seuraavien jäämät: ditiokarbamaatit (3) (ditiokarbamaatit ilmaistuna CS2:na, mukaan luettuina manebi (3), mankotsebi (3), metirami (3), propinebi (3), tirami (3) ja ziraami (3)), fentoaatti (2) ja kinalfossi (2).
                     
                     
                        10
                     
                  
                        Curryn lehdet (Bergera/Murraya koenigii)
                        
                        
                           
                              (Elintarvikkeet – tuoreet, jäähdytetyt tai kuivatut)
                           
                        
                     
                     
                        ex 1211 90 86 
                     
                     
                        10 
                     
                     
                        Intia (IN)
                     
                     
                        Asetuksen (EY) N:o 396/2005 29 artiklan 2 kohdan mukaisesti hyväksytyssä valvontaohjelmassa lueteltujen torjunta-aineiden jäämät (torjunta-aineita seurattava ainoastaan kasviperäisissä tuotteissa tai niiden pinnalla) (2) sekä asefaatin (2) jäämät.
                     
                     
                        20
                     
                  
                        Viininlehdet
                        
                           
                              (Elintarvikkeet)
                           
                        
                     
                     
                        ex 2008 99 99 
                     
                     
                        11 , 19 
                     
                     
                        Turkki (TR)
                     
                     
                        Asetuksen (EY) N:o 396/2005 29 artiklan 2 kohdan mukaisesti hyväksytyssä valvontaohjelmassa lueteltujen torjunta-aineiden jäämät (torjunta-aineita seurattava ainoastaan kasviperäisissä tuotteissa tai niiden pinnalla) (2) sekä seuraavien jäämät: ditiokarbamaatit (3) (ditiokarbamaatit ilmaistuna CS2:na, mukaan luettuina manebi (3), mankotsebi (3), metirami (3), propinebi (3), tirami (3) ja ziraami (3)) sekä metrafenoni (2).
                     
                     
                        20
                     
                  
               (1)  Jos johonkin CN-koodiin kuuluvista tuotteista vain osalle on tehtävä tarkastukset ja jollei tavaranimikkeistössä ole erityistä alanimikettä kyseisen koodin osalta, CN-koodi on merkitty tunnuksella ”ex”.
            
               (2)  Torjunta-ainejäämät analysoitu monijäämämenetelmillä, joiden perustana on CG-MS ja LC-MS.
            
               (3)  Torjunta-ainejäämät analysoitu yhden jäämän menetelmillä.
         
      
      
         
            LIITE II
            Teksti kuva
            
               Maa:
               Terveystodistus
               Osa I: Lähetyksen tiedot
               I.1. Lähettäjä/Viejä
               Nimi
               Osoite
               Maa
               Puhelin
               I.2. Todistuksen viitenumero
               I.3. Toimivaltainen keskusviranomainen
               I.4. Toimivaltainen paikallishallintoviranomainen
               I.5. Vastaanottaja/Tuoja
               Nimi
               Osoite
               Maa
               Puhelin
               I.6. Lähetyksestä EU:ssa vastuussa oleva toimija (jos tiedossa)
               Nimi
               Osoite
               Postinumero
               I.7. Alkuperämaa, ISO-maatunnus
               I.9. Määränpäämaa, ISO-maatunnus
               I.11. Alkuperäpaikka
               Nimi
               Osoite
               I.12. Määräpaikka (jos tiedossa)
               Nimi
               Osoite
               I.13. Lähetyspaikka
               Osoite
               I.14. Lähtöpäivä
               I.15. Kuljetusvälineet
               Lentokone Laiva Junavaunu
               Maantieajoneuvo Muu
               Tunnistetiedot:
               Asiakirja:
               I.16. Nimetty saapumispaikka
               Nimi:
               I.17. Laboratorioraportti
               Viitenumero:
               Antamispäivämäärä:
               I.21. Tuotteiden lämpötila
               Huoneenlämpö Jäähdytetty Pakastettu
               I.20. Määrä
               Kokonaisnettopaino (kg) Kokonaisbrutto-paino (kg)
               I.22. Pakkausten kokonaislukumäärä
               I.23. Sinetin nro/Kontin nro
               I.25. Tavaralle annettu todistus seuraavaan tarkoitukseen:
               Ihmisravinnoksi
               I.27. Luovutus sisämarkkinoille
               I.28. Tavaran tunnistustiedot
               CN-koodi:
               Taric-alanimike:
               Tavaran tyyppi
               Pakkausten lukumäärä
               Nettopaino
               Tunnistuskoodi
            
            Teksti kuva
            
               Maa:
               Muut kuin eläinperäiset elintarvikkeet, joiden tuontiin Euroopan unioniin sovelletaan erityisiä edellytyksiä
               II. Terveyttä koskevat tiedot
               II.a. Todistuksen viitenumero
               Allekirjoittanut toimivaltaisen viranomaisen valtuuttama edustaja vakuuttaa olevansa tietoinen asetuksen (EY) N:o 852/2004 ja asetuksen (EY) N:o 396/2005 asiaa koskevista säännöksistä ja todistaa, että
               II.1. Osassa I kuvatun lähetyksen sisältämät elintarvikkeet on tuotettu olosuhteissa, joissa taataan asetuksessa (EY)N:o 396/2005 vahvistettujen torjunta-ainejäämien enimmäismäärien noudattaminen, sekä tuotettu, lajiteltu, käsitelty, jalostettu, pakattu ja kuljetettu hyvän hygieniakäytännön mukaisesti.
               II.2. Tälle lähetykselle on tehty näytteenotto ja analysointi komission täytäntöönpanoasetuksen (EU) 2018/1660 4 artiklan mukaisesti (pvm) ja torjunta-aineiden laboratorioanalyysi (pvm) laboratoriossa (laboratorion nimi) menetelmillä, jotka kattavat vähintään tämän asetuksen liitteessä I yksilöidyt vaarat.
               II.3. Yksityiskohtaiset tiedot näytteenoton, käytettyjen analyysimenetelmien ja kaikkien tulosten osalta ovat ohessa, ja ne osoittavat, että lähetys on torjunta-aineiden enimmäismääriä koskevan unionin lainsäädännön mukainen.
               II.4. Tämä todistus on annettu ennen kuin lähetys, jota se koskee, on poistunut toimivaltaisen viranomaisen valvonnasta.
               II.5. Tämä todistus on voimassa neljä kuukautta sen antamispäivästä.
               Osa II: Todistus
               Toimivaltaisen viranomaisen valtuutettu edustaja
               Nimi (suuraakkosin): Virka-asema ja -nimike:
               Päivämäärä: Allekirjoitus:
               Leima: